Capital Region Humanities Network meeting – Maryland Humanities
9650 Muirkirk Road, Laurel, MD, 20708, Prince George’s County Droomwedstryd vir geleende Bok in Engelse liga | Maroela Media
ŉ Springbok wat buiteseisoens aan ŉ Engelse klub geleen word, het Saterdag ŉ droomwedstryd vir sy span in die Engelse Premierliga beleef.
Robert du Preez het 17 van Sale se punte aangeteken in sy sege van 27-10 oor Bristol. Hy het met ŉ doelskop en vyf strafdoele geslaag.
Du Preez en sy broer Jean-Luc is onder die Suid-Afrikaanse spelers wat deur hul franchise’e aan Engelse klubs geleen word.
Sale, wat deur die gewese Bulls-kaptein Jono Ross aangevoer word, het Bristol met dié oorwinning op die punteleer verbygesteek.
♦ Nóg ŉ Bok, Cobus Reinach (skrumskakel), het een van Northampton se twee drieë in sy sege van 32-6 oor Worcester gedruk nadat hy ŉ aangee van sy onmiddellike teenstander, die Bok Francois Hougaard, onderskep het.
♦ Twee Suid-Afrikaners het die enigste twee drieë in Grenoble se sege van 17-16 Saterdag oor Montpellier in die Franse Top14-liga gedruk.
Die Bok Raymond Rhule (regtervleuel) het vir die wenspan gedruk, en die gewese Bulls-speler Jacques du Plessis (agsteman) vir die verloorders.
♦ ŉ Gewese Bolander, Bernard le Roux (flank), wat toetsrugby vir Frankryk speel, het een van Racing 92 se tien drieë in sy oortuigende oorwinning van 64-28 oor Perpignan gedruk.
♦ Hansie Graaff (heelagter) se strafdoel in die 72ste minuut van hul kragmeting in die Franse Pro D2-liga het Massy verrassend in staat gestel om met agt elk gelykop teen Soyaux-Angolême te speel.
Laasgenoemde is tien plekke bo Massy op die punteleer.
Graaff het as losskakel Curriebeker-rugby vir die Griffons en Suidwestelike Distrikte gespeel.
♦ Willie du Plessis (losskakel) het ŉ drie vir Bayonne gedruk, en Tristan Tedder (bankheelagter) het ŉ strafdoel behaal in hul span se nederlaag van 16-21 teen Provence.
Du Plessis het die Cheetahs in Superrugby verteenwoordig, en Tedder het vir die Sharks-vyftiental in die opstelronde van die Curriebeker gespeel.
♦ AJ Coertzen (banksenter) het ŉ strafdoel vir Aurillac teen Carcassonne behaal, in ŉ wedstryd wat laasgenoemde met 39-35 gewen het.
Coertzen het eweneens Superrugby vir die Bloemfonteinse franchise gespeel, en Griekwas se poublou in Curriebeker-rugby gedra.
Jarryd Sage (binnesenter), wat verlede jaar vir die Kings gespeel het, het die Walliese streekspan Newport Gwent Dragons se enigste drie in sy nederlaag van 16-19 teen sy eweknie Cardiff Blues gedruk.
ŉ Spanmaat, die Bok Zane Kirchner (heelagter), is met ŉ geel kaart gestraf.